Държавен вестник, бр. 86, 2023 г., стр. 47

БРОЙ  86	
Д Ъ Р Ж А В Е Н  В Е С Т Н И К 	
СТР.  47  
Г л а в а  в т о р а
РЕД ЗА ФИНАНСОВО ПОДПОМАГАНЕ
Раздел I
Кандидатстване за финансово подпомагане
Чл. 4. (1) Проектните предложения за 
финансово подпомагане за дейности по чл. 1, 
ал. 1, т. 1 се подават от следните лица, които 
ползват, или на които са предоставени права 
за управление на спортни обекти – държавна 
или общинска собственост:
1. спортни федерации по чл. 18, ал. 2 от 
Закона за физическото възпитание и спорта 
(ДВ, бр. 86 от 2018 г.) (ЗФВС), които:
а) са вписани в регистъра по чл. 9, ал. 1, 
т. 1 от ЗФВС;
б) нямат публични задължения, с изклю­
чение на задълженията по невлезли в сила 
актове, както и разсрочени, отсрочени или 
обезпечени задължения;
в) нямат неизпълнени задължения към 
Министерството на младежта и спорта по 
предходни договори;
2. спортни клубове по чл. 12, ал. 2 от 
ЗФВС, които:
а) са регистрирани като сдружения с нес­
топанска цел в обществена полза;
б) са членове на лицензирана спортна фе­
дерация и са вписани в регистъра по чл. 9, 
ал. 1, т. 1 от ЗФВС;
в) нямат публични задължения, с изклю­
чение на задълженията по невлезли в сила 
актове, както и разсрочени, отсрочени или 
обезпечени задължения;
г) нямат неизпълнени задължения към 
Министерството на младежта и спорта по 
предходни договори;
д) осъществяват дейности по чл. 17, ал. 1 
от ЗФВС;
3. организациите по чл. 32, 33 и 39 от 
ЗФВС, които:
а) са вписани в регистъра по чл. 9, ал. 1, 
т. 2 от ЗФВС – за организациите по чл. 33 и 
39 от ЗФВС;
б) нямат публични задължения, с изклю­
чение на задълженията по невлезли в сила 
актове, както и разсрочени, отсрочени или 
обезпечени задължения;
в) нямат неизпълнени задължения към 
Министерството на младежта и спорта по 
предходни договори;
4. ведомства или общини, които нямат не­
изпълнени задължения към Министерството 
на младежта и спорта по предходни договори. 
(2) Държавните спортни училища подават 
проектни предложения за финансово подпо­
магане на дейностите по чл. 1, ал. 1, т. 2.
(3) Кандидатите за финансово подпомагане 
следва да не са обявени в несъстоятелност, 
да не са в производство по несъстоятелност 
или процедура по ликвидация.
Чл. 5. Спортните обекти, включени в 
проектните предложения за финансово под­
помагане, трябва да:
1. са държавна или общинска собственост;
2. не са в открита процедура за промяна 
на собствеността, за правото на управление, 
за възлагане на концесия, включително въз­
ложена концесия; не са предмет на висящо 
съдебно производство относно правото на 
собственост;
3. се ползват или да са с предоставено 
право на управление по смисъла на Закона 
за държавната собственост или Закона за 
общинската собственост с остатъчен срок, не 
по-кратък от две години считано от датата на 
подаване на проектното предложение;
4. се ползват за организиране на една 
или повече от следните дейности: спортни 
занимания на гражданите и практикуване на 
физическа активност и спорт; провеждане на 
тренировъчна и състезателна дейност; органи­
зиране на спортни състезания след одобряване 
от съответната спортна федерация; провеж­
дане на състезания от държавния спортен 
календар; провеждане на учебно-тренировъчна 
дейност на спортни училища или студенти; за 
училищен или студентски спорт или за спорт 
на ученици извън учебния план; за спорт във 
въоръжените сили, в Националната служба 
за охрана; за спорт за всички и за спорт на 
хора с увреждания;
5. са свързани с инфраструктура, позволя­
ваща безпрепятствен достъп или възможност 
за развитие на такава;
6. са включени в публичния регистър по 
чл. 9, ал. 1, т. 3 от ЗФВС, в случай че са из­
градени или ще бъдат включени в него след 
въвеждането им в експлоатация.
Чл. 6. (1) Лицата по чл. 4, ал. 1 подават 
проектно предложение за финансово подпо­
магане за изграждане и/или обновяване на 
спортен обект по образец.
(2) Лицата по чл. 4, ал. 1, т. 1 – 3 съгла­
суват проектните си предложения с лицето, 
собственик на спортния обект или на което 
той е предоставен за управление, както и със 
съответните държавни и общински органи, 
когато е приложимо.
Чл. 7. (1) Проектното предложение има 
следното минимално съдържание:
1. подробно описание на строителните 
дейности, етапите и сроковете за изпълнение;
2. финансова и техническа обосновка за 
размера на исканите средства;
3. прогноза за очаквания ефект от финансо­
вото подпомагане и изпълнението на проекта.
(2) Към проектното предложение по ал. 1 
лицата по чл. 4, ал. 1, т. 1 – 3 прилагат и:
1. копие от акт за собственост и скица на 
имота;
2. копие от документа, удостоверяващ 
предоставените на кандидата за финансово